Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 1999. évi LXXVI. törvény (Szjt.) 77. § (1) bekezdésében és
Paragraph Index: 2209

2. A felhasználás egyéb feltételei 2.1. Felhasználó köteles a hangfelvételek jelen jogdíjközleményben megjelölt célú másolását megelõzõen hozzájárulást kérni a Közös jogkezelõ szervezettõl a többszörözni kívánt hangfelvétel címének, elõadójának, kiadójának és a többszörözések számának írásban történõ megjelölésével. A Felhasználó egyidejûleg írásban közli azoknak a zenegépeknek a gyári, illetve azonosító számát, mûködtetési helyét, melyeknek tárolójára a többszörözések kerülnek, valamint a zenegépeknek az adott frissítés utáni aktuális tartalmát gépenkénti bontásban. A Felhasználó kötelezettséget vállal arra nézve, hogy az általa többszörözött hangfelvételek önállóan, a zenegép tárolóján kívüli más adathordozón kereskedelmi forgalomba nem kerülnek. 2.2. Felhasználó hozzájárulását adja ahhoz, hogy az általa bejelentett zenegépek tartalmát a Közös jogkezelõ szervezet vagy annak megbízottja a helyszínen ellenõrizze. 2.3. Amennyiben a Felhasználó jelen közleményben meghatározott feltételeket akár az adatközlés, akár a jogdíj megfizetése tekintetében nem tarja be, úgy az adatközlés hiányosságai vagy a díjfizetés elmulasztása miatt keletkezõ jogdíjhátralék érvényesítésekor a Közös jogkezelõ szervezet jogosult a jelen közlemény I./1. pontjában meghatározott jogdíjmérték kétszeresét követelni a Felhasználótól. 2.4. A felhasználás egyéb feltételeirõl a MAHASZ és a felhasználók szerzõdésben állapodnak meg. II. Nyilvános helyen történõ lemezbemutató mûsorszolgáltatás céljából készült többszörözés

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes